钦定古今图书集成/明伦汇编/氏族典/第494卷 > 《唐书》 > 《宰相世系表》
## 钦定古今图书集成/明伦汇编/氏族典/第494卷 > 《唐书》 > 《宰相世系表》

郑氏出自姬姓。周厉王少子友封于郑，是为桓公，其
地华州郑县是也。生武公，与晋文侯夹辅平王，东迁
于洛，徙溱、洧之间，谓之“新郑”，其地河南新郑是也。十
三世孙幽公，为韩所灭，子孙播迁陈、宋之间，以国为
氏。幽公生公子鲁，鲁六世孙荣，号“郑君。”生当时，汉大
司农，居荥阳开封。生韬，韬生江都守仲，仲生房，房生
赵相季，季生议郎奇，奇生穉，汉末自陈居河南开封，
晋置荥阳郡，遂为郡人。穉生御史中丞宾；宾生兴，字
赣，莲勺令。兴生众，字仲师，大司农；众生城门校尉安
世，安世生骑都尉𬘭。𬘭生上计掾、熙。熙二子：泰、浑。浑，
魏少府大匠。浑生崇，晋荆州刺史。崇生遹，遹生随，扶
风太守。随生赵侍中略。略六子：翳、豁、渊、静、悦、楚。豁字
君明，燕太子少傅、济南公。生温。温四子：涛、晔、简、恬。涛
居陇西。晔，后魏建威将军、南阳公，为北祖，简为南祖，
恬为中祖。晔生中书博士茂，一名小白。七子：白麟、引
伯、叔夜、洞林、归藏、连山、幼麟，因号“七房”郑氏大房。白
麟后绝，第三房叔夜后无闻。

南祖郑氏。

荥阳郑氏，又有“郑少邻。”

沧州郑氏。

郑氏定著二房：一曰“北祖”，一曰“南祖。”

郑氏宰相九人，北祖有珣瑜、覃朗、馀庆、从谠、延昌；南祖有𬘡，荥阳郑氏有“畋” ；《沧州郑氏》有“愔。”